**Referat af AMG møde på BI 24.03.17**

Til stede: Marianne, Rikke, Sonja, Klaus, Dina, Ole, Nicoline og Annette

1. **Godkendelse af referat:**

 Referatet godkendes med følgende kommentarer:

 Pkt. 3. Sundhed i arbejdstiden: På sekretariatet og i de fleste forskningsgrupper er der nogen deltagelse fra TAP i fælles gåture, Mindfulness og andre aktiviteter, når det kan passes sammen med arbejdsdagen. Øko har et fast tidspunkt for hele gruppen, hvor de prioriterer at mødes.

 Der vil fortsat være fælles gå/løbetur kl. 11.30 tirsdag og torsdag fra indgang O.

1. **Arbejdsulykker/ tilløb/ sygefravær:**

Marianne og Klaus deltog i sidste SU/AM møde på fakultetet, hvor HR præsenterede en oversigt over sygefravær, der virkede bekymrende. Dog tæller alt fravær med i oversigten. Marianne vil gennemgå tallene.

Lone har kigget på BI sygefraværet, hvor det især er sygefraværet for TAP der bliver registreret. Og for enkelte kan det være bekymrende. Marianne vil kigge på det.

For VIP kan det være et problem, at mange ikke sygemelder sig, men vælger at arbejde hjemme. Og at vi derfor har sværere ved at se det, hvis der er problemer. Og at vi derfor, i grupperne, ikke kan yde den omsorg der måske er brug for. Marianne nævner, at det kan være en mulighed at inddrage Henrik Krogh på den kommende Stay Sharp workshop.

Ole nævner at de i Lyd-gruppen er begyndt at bruge trafiklys på opslagstavlen uden for døren. Og at man ved hjælp af det kan signalere, hvordan man har det, uden at det nødvendigvis skal blive for personligt. Men hvor de nærmeste kolleger alligevel har muligheden for at spørge lidt ind. Det er blevet positivt modtaget.

1. **AT besøg af GMO lab:**

På det kommende møde med arbejdstilsynet vil Klaus, Inge S. og Bente FH. Deltage. Mødet vil dreje sig omkring rengøringsinstruksen.

1. **Sundhed i arbejdstiden:**

Se under punkt 1, omkring status i grupperne.

1. **Mindfulness:**

Heidi og Rikke tilbyder fortsat Mindfulness sessioner. Og de er blevet meget positivt modtaget af især TAP.

1. **Meddelelser fra SU/ AM møde:**

Klaus referer fra mødet, at der nu bør være Wi-Fi overalt på campus og at man derfor bør have mulighed for telefoni alle steder.

Ole nævner at SU stort set er et TAP udvalg og at Akademisk råd derfor også arbejder med arbejdsmiljø. Og spørger til, om SU evt. kan gøres mere relevant for VIP.

Herudover er FKF blevet opdelt.

1. **Meddelelser fra AUE konference**:

Rikke og Marianne deltog på konferencen. Der var mange brugbare og relevante foredrag. Bla. omkring arbejdsglæde, hvor vi måske kan udvide modtagelsen af nye medarbejdere til en mentorordning den første tid de er her?

Rikke informerer også om et oplæg af Mette Høgsbro fra KU, hvor de har udarbejdet en skriftelig procedure omkring arbejdsmiljøansvaret i forbindelse med feltarbejde i udlandet. Og at de på deres hjemmeside har en tjekliste. Rikke vil kontakte Merete Habermann angående, om det vil være en mulighed med en fælles SDU instruks/ procedure.

På konference deltog ikke mange fra fakultetet eller resten af SDU. Marianne opfordre til at flere fra BI AMG vil deltage på næste konference.

1. **Trivselsundersøgelse:**

Marianne har indkaldt til opfølgning på Stay Sharp workshop der bliver d. 23. maj. Hvor Henrik Krogh vil deltage.

1. **Nyt Kemibrug:**

Rikke informerer om, at den endelige version af Kemibrug er udsat foreløbigt ca. 14 dage. Vi afventer information fra Merete H

1. **Temadag:**

Foreløbigt program vil være omkring udvikling af uddannelse om formiddagen.

Om eftermiddagen vil VIP arbejde videre med matematikkundskaber/ regnefærdigheder på uddannelse.

TAP kan evt arbejde videre med noget socialt, kulturelt eller omkring sundhed.

1. **Eventuelt:**

Rikke informerer om at graviditets APV evt. skal justeres lidt. Og at den skal oversættes til engelsk. Fakultetssekretariatet vil hjælpe med oversættelsen.

1. **Rundering:**

Runderingen i NordCee lab.

Kommende runderinger:

~~NordCee lab.~~

Miljøstress lab.

Øko lab.

Værksted

Lyd lab.

Akvarierum

Fællesarealer

 Kontorer